কাইয়ুয়ান মন্দির (কোয়ানঝো)

কাইয়ুয়ান মন্দির () () ( সরলীকৃত চীনা অক্ষর :开元寺; প্রথাগত চীনা অক্ষর :開元寺; ফিনিন : কাইয়ুয়ান সি ; পেৎ-ও-জি : খাই-গোয়ান-সি ) চীনের বিশ্ব ঐতিহ্যবাহী স্থান, কোয়ানঝো বন্দর শহরের ওয়েস্ট স্ট্রিটে অবস্থিত ফুজিয়ান প্রদেশের বৃহত্তম বৌদ্ধ মন্দির। ৬৮৬ খ্রিস্টাব্দে প্রতিষ্ঠিত এই ঐতিহাসিক মন্দিরটির আয়তন ৭৮,০০০ বর্গমিটার (৮৪০,০০০ বর্গফুট)। মন্দিরের দাক্সিওংবাও হলে চীনা বৌদ্ধধর্মের পাঁচ তথাগত বিরাজমান। মধ‍্যযুগে কোয়ানঝোতে বিশ্ব সামুদ্রিক বাণিজ‍্যের সময়, গুরুত্ব এবং ধারণা ও সংস্কৃতির বিশ্বব‍্যাপী আদানপ্রদানের সাক্ষ‍্যের কারণে ২০২১ খ্রিস্টাব্দে কোয়ানঝো অন্যান্য স্থানের সাথে ইউনেস্কোর বিশ্ব ঐতিহ্য তালিকায়  স্থান অর্জন করে এবং যথারীতি কোয়ানঝো মন্দির বা কাইয়ুয়ান মন্দির পর্যটকদের অন্যতম গন্তব্যস্থলে পরিণত হয়। চীনের এই মন্দিরটিতে দক্ষিণ ভারত হতে বাণিজ্য করতে আসা ব্যবসায়ীরা স্মৃতিস্তম্ভে কিছু স্মারক রেখে গেছেন। এগুলির মধ্যে উল্লেখযোগ্য হল বৌদ্ধ ঘন-ঢাকা স্থাপত্যের বিশ্বের বৃহত্তম পাথরের প্যাগোডা, ঝেংগুও এবং রেনশোর যমজ প্যাগোডা, যা সং রাজবংশের সময় পাথর ব্যবহার করে সংস্কার করা হয়েছিল।

 ইতিহাস 
এটি মূলত ৬৮৫ বা ৬৮৬ সালে তাং রাজবংশের (৬১৮-৯০৭) সময় নির্মিত হয়েছিল এবং সং রাজবংশের (৯৬০ - ১৩৭৯) সময় পাথর দিয়ে সংস্কার করা হয়েছিল । মন্দিরটি তৎকালীন জমিদার হুয়াং শোগং (黄守恭) এর তুঁত বাগানে অবস্থিত, যিনি স্বপ্নাদৃষ্ট হয়ে এক সন্ন্যাসীর মন্দির নির্মাণে জমি ভিক্ষায় বাগানের জমি দান করেন এবং নির্মিত মন্দির প্রথমদিকে লোটাস মন্দির (莲花寺) নামে পরিচিত হয়। ৭৩৮ খ্রিস্টাব্দে তাং রাজবংশের সময়, এর নামকরণ করা হয় "কাইয়ুয়ান মন্দির" বা কোয়ানঝো মন্দির। 

মন্দিরের প্রধান হল "দাক্সিওংবাও হল" এর পিছনে, কিছু স্তম্ভ বা স্তম্ভের ভগ্ন অংশ রয়েছে এবং কোয়ানঝোতে তামিল আইনুরুভার ভালানজিয়ার বণিক সম্প্রদায় দ্বারা ১২৮৩ খ্রিস্টাব্দে নির্মিত বিষ্ণু মন্দিরে ভগবান বিষ্ণুর বিগ্রহ রয়েছে। খোদাইয়ের কাজ কোয়ানঝো এবং পার্শ্ববর্তী অঞ্চলের পাঁচটি প্রধান স্থানে ছড়িয়ে ছিটিয়ে রয়েছে। এগুলি দক্ষিণ ভারতীয় রীতিতে তৈরি করা হয়েছিল এবং তামিলনাড়ুর চোল নাড়ু অঞ্চলে নির্মিত ১৩ শতকের মন্দিরগুলির সাথে প্রচুর মিল রয়েছে । মন্দিরের প্রায় সমস্ত চিত্রিত খোদাই সবুজ-ধূসর গ্রানাইট দিয়ে করা হয়েছিল। এগুলি সেই সময়ে কাছাকাছি পাহাড়ে প্রচুর পাওয়া যেত এবং স্থানীয়ভাবে স্থাপত্যে ব্যবহৃত হত।  ১৯৮৩ খ্রিস্টাব্দে, কাইয়ুয়ান মন্দিরকে একটি জাতীয় মন্দির হিসাবে গণ্য করা হয়।

সমুদ্রপথে রেশম বাণিজ্য দক্ষিণ ভারতীয়দের চীনে এবং চীনাদের দক্ষিণ ভারতীয় বন্দরে নিয়ে আসে। খুব সম্ভবত ভারতীয়রা চীন থেকে রেশম চাষ এবং বস্ত্রের জ্ঞান ভারতে নিয়ে আসে। দক্ষিণ ভারতে চীনের উল্লেখযোগ্য প্রভাব ছিল, তা কোচিতে চীনা মাছ ধরার জাল এবং সূক্ষ্ম চীনা মৃৎশিল্পের কাজ যা এখনও তামিল ভাষায় "চিনি চটি" বা 'চীনা পাত্র' নামে পরিচিত ইত্যাদি হতে ধারণা করা যায়।

 কিংবদন্তি 
কথিত আছে, হুয়াং শোগং নামে ধনী জমিদারের এক বিশাল তুঁত বাগান ছিল। একরাতে, তিনি স্বপ্নে দেখেন, একজন সন্ন্যাসী তার কাছে মন্দির তৈরির জন্য জমি ভিক্ষা করছেন। হুয়াং শোগং দয়ালু এবং উদার হলেও সম্পত্তির বড় অংশ মন্দির নির্মাণে দান করতে অনিচ্ছুক ছিলেন। শেষে তিনি সন্ন্যাসীকে নিরাশ করতে এমন শর্ত দিলেন যে, "আমি কেবল তখনই বীজ দান করব যদি বাগানের তুঁত গাছটি তিন দিনের মধ্যে সাদা পদ্ম ফুটে ওঠে।"

প্রথম দুই দিন সবকিছু স্বাভাবিক ছিল। তৃতীয় দিনে, একটি অলৌকিক ঘটনা ঘটে। বাগানের সবুজ তুঁত গাছের ডালগুলি সাদা পদ্ম ফুলে পূর্ণ হয়ে ওঠে। হুয়াং শোগং এই অলৌকিক ঘটনায় মুগ্ধ হয়ে মন্দিরের সাথে সম্পর্ক স্থাপনের জন্য স্বেচ্ছায় জমি দান করেন। অতএব, মন্দির নির্মাণের তদারককারী মাস্টার কুয়াং হু এর নামকরণ করেন "পদ্ম মন্দির"। এই কিংবদন্তির কারণে, কাইয়ুয়ান মন্দিরের প্রধান হলটিকে "সাংলিয়ান ধর্ম রাজ্য" এর মার্জিত নাম দেওয়া হয়েছিল এবং সেখানে "সাংলিয়ান ধর্ম রাজ্য" উল্লেখ করে একটি ফলক লাগানো হয়। 

 স্থাপত্য 
মন্দিরের কেন্দ্রস্থলে তিয়ানওয়াং-ডিয়ান (天王殿) দাক্সিওংবাও হল (大雄宝zi), অবস্থিত । উভয় পাশে বৌদ্ধিক "মি ইয়ান তা" অর্থাৎ ঘন-ঢাকা স্থাপত্য শৈলী এর উপর ভিত্তি  করে ১০টিরও বেশি হল এবং কক্ষ নির্মিত হয়েছে। যার মধ্যে রয়েছে তানিউয়ে পূর্বপুরুষ মন্দির, ভার্চু হল এবং জুনশেং হল।    যমজ প্যাগোডাগুলি অবস্থান এবং ফুজিয়ান প্রদেশে পর্যটনের সবচেয়ে বড় আকর্ষণ।

থাম্ব|ছবিতে ভগবান নৃসিংহদেবের প্রতিকৃতি চিত্রিত করা হয়েছে - হিন্দু রিলিফ কোয়ানঝো মিউজিয়ামে রক্ষিত
কাইয়ুয়ান মন্দিরের স্থাপত্যে পাথরে চিত্রিত খোদাইয়ের মাধ্যমে ভারতীয় সাংস্কৃতিক প্রভাবের প্রমাণেরও সাক্ষ্য মেলে। সেইসঙ্গে মধ্যযুগে দক্ষিণ ভারতের আয়ভোল (আইনুরুভার) এবং মণিগ্রামামের তামিল বণিক গিল্ডের মাধ্যমে দক্ষিণ চীনে হিন্দু সম্প্রদায়ের সংস্কৃতি সমৃদ্ধ হয়।W.W. Rockhill (1914), Notes on the relations and trade of China with the Eastern Archipelago and the coasts of Indian Ocean during the 14th century", T'oung-Pao, 16:2T.N. Subramaniam (1978), A Tamil Colony in Medieval China, South Indian Studies, Society for Archaeological, Historical and Epigraphical Research, pp 5-9 তামিল শিব ও নৃসিংহদেবের মোটিফ এবং মন্দিরের প্রমাণগুলি কাইয়ুয়ান মন্দির ও দক্ষিণ-পূর্ব চীনের ফুজিয়ান প্রদেশের কোয়ানঝোতে আবিষ্কৃত হয়েছে। [

 তিয়ানওয়াং-দিয়ান (Tianwang-dian)
তিয়ানওয়াং -ডিয়ান ( ), " চার স্বর্গীয় রাজার হল " তাং রাজবংশের (৬১৮-৯০৭) আমলে নির্মিত হয়। এটি বৌদ্ধ মন্দিরের 'শানমেন' অর্থাৎ প্রবেশপথ হিসাবে কাজ করে। হলের সামনে, হলের উপর একটি কাঠের ফলকে দ্বিতীয় স্তবককে লেখা আছে "এটি সেই স্থান যাকে প্রাচীনরা "বুদ্ধ রাজ্য" বলে ডাকত, সকলেই পথের সাধু" (此地古称佛国，满街都是圣人)। এটি সং রাজবংশের পণ্ডিত ঝু শি লেখেন এবং বিশিষ্ট সন্ন্যাসী হং ই খোদাই করেন ।  

দাক্সিওংবাও হল (Daxiongbao Hall)
দাক্সিওংবাও হলও ( ) ৬৮৬ খ্রিস্টাব্দে তাং রাজবংশের (৬১৮-৯০৭) আমলে নির্মিত হয় এবং বিদ্যমান ভবনগুলি মিং রাজবংশের (১৩৬৮-১৬৪৪) শেষের দিকের ধ্বংসাবশেষ। এটি ২০ মিটার (৬৬ ফুট) উঁচু, ৯ কক্ষ প্রস্থ, ৬ কক্ষ গভীর এবং ১,৩৮৭.৭৫ বর্গমিটার (১৪,৯৩৭.৬ বর্গফুট) এলাকা জুড়ে বিস্তৃত। হলটি তাং রাজবংশের রাজকীয় এবং চিত্তাকর্ষক স্থাপত্য শৈলী সংরক্ষণ করেছে। হলের কেন্দ্রে শোভিত পাঁচ  তথাগতের সোনালী তামার মূর্তি - 'আচু ফো' (অক্ষোভ্য), 'চেংজিউ ফো' (অমোঘসিদ্ধি), পিলুঝেনা ফো (বৈরোচন), আমিতুওফো (অমিতাভ বুদ্ধ) এবং বাওশেং ফো (রত্নসম্ভব) পাঁচ রাজবংশ এবং দশ রাজ্যের সময়কালে (৯০৭-৯৬০) নির্মিত হয়।  

 ঝেংগু প্যাগোডা (Zhenguo Pagoda) 
ঝেংগুও প্যাগোডা () বা জাতির সুরক্ষার টাওয়ার, একটি পাঁচতলা কাঠের প্যাগোডা যা প্রথম 865 খ্রিস্টাব্দে তাং রাজবংশের (৬১৮-৯০৭) আমলে নির্মিত হয়। এটি পূর্ব প্যাগোডা থেকে পশ্চিম যমজ প্যাগোডা রেনশো পর্যন্ত। [ 11 ] কিন্তু এটি ধ্বংস হওয়ায় ১২৩৮ খ্রিস্টাব্দে সং রাজবংশের (৯৬০-১২৭৬) আমলে পাথরের প্যাগোডায় পুনর্নির্মিত হয় । ৪৮.২৪-মিটার (১৫৮.৩ ফুট) উচ্চতার প্যাগোডাটি পাঁচ তলা বিশিষ্ট অষ্টভুজাকার ছিল। প্রতিটি তলায় ষোলটি রিলিফ খোদাই করা হয়েছে এবং মোট ৮০টি প্রাণবন্ত মানব মূর্তি রয়েছে।  

 রেনশো প্যাগোডা (Renshou Pagoda) 
রেনশো প্যাগোডা ( ) বা দীর্ঘায়ু টাওয়ার, ৯১৭ খ্রিস্টাব্দের পরবর্তী লিয়াং রাজবংশের (৯০৭-৯২৩) আমলে নির্মিত হয়। ১১১৪ খ্রিস্টাব্দে রাজবংশের সময় সম্রাট হুইজং এর নামকরণ করেন "রেনশো প্যাগোডা" । পশ্চিম অবস্থানটি বৌদ্ধধর্মের পশ্চিম স্বর্গের প্রতিনিধিত্ব করে বলে মনে করা হয়। টাওয়ারের পাশে একটি ১,৩০০ বছরের পুরানো তুঁত গাছ দাঁড়িয়ে আছে। এটি ৪৪.০৬ মিটার (১৪৪.৬ ফুট) উঁচু এবং ঝেংগুও প্যাগোডার মতো বৌদ্ধ ঘন-কানা স্থাপত্যের অনুরূপ। [ 12 ]

 জনপ্রিয় সংস্কৃতিতে 
কাইয়ুয়ান মন্দিরের স্থাপত্য, বিশেষকরে যমজ পাথরের ঝেংগুও প্যাগোডা বা পূর্ব প্যাগোডা এবং রেনশো প্যাগোডা বা পশ্চিম প্যাগোডা ঘিরে ফুজিয়ান প্রদেশে 'AAA - অ্যাকশন- রোল-প্লেয়িং গেম'- ব্ল্যাক মিথ: উকং-এর পরিবেশের অনুপ্রেরণা জুগিয়েছে, ফলে চীনে পর্যটন ব্যাপকভাবে বৃদ্ধি হয়েছে।[11]

চীনের বিশ্ব বিখ্যাত ধ্রুপদী উপন্যাস জার্নি টু দ্য ওয়েস্ট যা ১৫৯১ খ্রিস্টাব্দে মিং রাজবংশের সময়ে লেখা হয়, সেখানে যমজ পাথরের প্যাগোডায় 'সিন্নাবার ক্লাউড গ্রেট সেজ বানর দেবতা' সহ বানর দেবতাদের মূর্তির উল্লেখ বানর দেবতা সান উকং চরিত্রের অনুপ্রেরণামূলক নমুনা স্পষ্ট করে।  এছাড়াও, বিখ্যাত বৌদ্ধ ভিক্ষু জুয়ানজ্যাং- এর পশ্চিমাঞ্চল তথা ভারত ভ্রমণও উপন্যাসটির অন্যতম সংযোজন।

২০২১ খ্রিস্টাব্দের ২৫ জুলাই ‘ সং ও ইউয়ান রাজবংশের বিশ্ব সামুদ্রিক বাণিজ‍্য কেন্দ্র’  ইউনেস্কোর সাংস্কৃতিক ঐতিহ‍্যে বিশ্ব ঐতিহ্যবাহী স্থান হিসাবে গণ‍্য হওয়ার পর কোয়ানঝো শহরে পর্যটনের জনপ্রিয়তা বৃদ্ধি পেয়েছে, এমনকি জিয়ামেন শহরের আকর্ষণ অতিক্রম করে ফুজিয়ান প্রদেশে প্রথম স্থানে উঠে এসেছে। 

 গ্যালারি 

 তথ্যসূত্র 

 গ্রন্থপঞ্জি 




বিষয়শ্রেণী:৭ম শতাব্দীতে চীনে প্রতিষ্ঠিত
বিষয়শ্রেণী:প্রথাগত চীনা ভাষার লেখা থাকা নিবন্ধ
বিষয়শ্রেণী:সরলীকৃত চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে